
Toko 1



			
Inona No Mety Mahataona Anao?



			Ary nanao fanoharana hafa koa taminy Izy hoe: Ny fanjakan’ny lanitra dia tahaka ny masirasira, izay nalain’ny vehivavy anankiray ka nataony tao amin’ny koba intelon’ny famarana, mandra-pahazon’ny masirasira azy rehetra.

			Matio 13:33

			Ny masirasira dia tsy hita maso, fitaomana miafina izay manetsika ny koba ka mahatonga azy io hihitatra sy hiakatra, ka ho tonga maivana. I Jesosy Kristy dia nampianatra antsika fa ny fanjakan’ny Lanitra dia manaiky ihany koa izay fitaomana miafina misy fiantraikany amin’ny zava-drehetra.  

			Ny herin’ny ny masirasia eo amin’ny koba dia sady tena misy no mahatalanjona. Nefa dia tsy hita maso ny masirasira rehefa miasa mahery. Izay mahataona miafina dia tena misy. Izay mahataona nefa miafina dia na tsara na ratsy.

			Ny tsara lehibe indrindra, hery tsy hita maso  mitarika ao amin’ny fiainan’ny Kristianina dia ny Fanahy Masina, ary ity boky ity dia mikasika izany tsy hita maso, nefa tena fitarihana izany! Fitaomana mamin’ ny Fanahy Masina! 

			Ny zava-mahasarika sy miafina ary tsara indrindra amin’ny fiainan’ny Kristiana dia ny Fanahy Masina ary ity boky ity dia momba izay zavatra miafina izay nefa tena misy! N hery mahasarika mamy izay ananan’ny Fanahy Masina!  

			Ity boky iy dia manome listry ny faritra izay anantenaintiska ny fitaoman’ny Fanahy Masina. Mila karohintsika izany ary mila ka isika mivavaka ho amin’izany. Ain-dehibe ny fitaoman’ny Fanahy Masina. Miankina indrindra amin’izany ny fahavelomantsika. 

			Inona no mitaona anao izao? Amin’ny maha pastera anao, inona no mahakasika anao?Inona no mitarika anao ka mahatonga anao hanao io zavatra ataonao io? Zavatra tsara ve sa zavatra ratsy no mahataona anao?

			Misy zava-dratsy tsy hita maso telo mahasarika izay tsy be pahafantatra ary diso ny fahalalan’ny Kristiana azy. Ny zava-dratsy tsy hita maso misy fiantraikany amin’ny Kristiana voalohany dia ny devoly. Ny zava-dratsy tsy hita maso misy fiantraikany amin’ny Kristiana faharoa dia izao tonolo izao na ny tany. Ny  fahatelo dia ny fahatsapatsika. Rehefa tsy ny Fanahy Masina no manana fiantraikany amin’ny olona dia ny iray amin’ireo no mahazo azy. Izany hoe, na izy arak’izao tontolo izao na izy mandeha araka ny fahatsapany na izy mandeha araka ny devoly.

			 Tamin’ny nanoratra ho an’ny Galatiana ny apostoly Paoly dia nampitandrina azy izy ny amin’ny hery mahataona tsy hita maso izay misy fiantraikany eo amin’ ny fiangonana. Antsoiny hoe ny masirasira ireny fitaomana ireny. Nazavain’i Paoly ny fiantraikan’ny “vonga masirasira”. Nilaza izy fa ny masirasira dia karazana fitaomana. Io fitaomana tsy hita maso io dia  matanjaka be ka mety manakana ny Kristiana amin’ny asa fanompoany. Diniho ny Soratra Masina “Nihazakazaka tsara ianareo, iza no nanakana anareo tsy hanaiky izay marina? Izany fitaomana izany dia tsy avy amin’Ilay niantso anareo. Ny masirasira kely dia mahatonga ny vongana rehetra ho masira avokoa.”  (Galatiana 5:7-9). 

			Ity boky ity dia miresaka ny fitaomana mamy ataon’ny Fanahy Masina! Hampiharihary aminao  ny faritra samihafa amin’ny fiainanao izay mety hahazo vokatra avy amin’ny Fanahy Masina. Ary satria hitenyaminao Andriamanitra amin’ny alalan’ity boky ity dia hisokatra amin’ny Fanahy Masina ianao. Sady hanantena ianao no hamela ny Fanahy Masina hitondra vokatra amin’ny endrika samihafan’ny fiainanao. 

		


		
			
Toko 2



			
Zava-dratsy Telo Mety Mahataona



			Izany fahendrena izany dia tsy ny avy any ambony, fa araka ny etỳ an-tany ihany, araka ny nofo, araka ny an’ny demonia.

			Jakoba 3:15

			Ny vokatra fara-tampony entin’ny fitaomana mamy ataon’ny Fanahy Masina ho anao dia ny hanao anao ho  olona ara-panahy. Ny Testamenta Vaovao dia miresaka be ny amin’ny olona ara-panahy. Ny  olona ara-panahy dia olona manan-danja indrindra ao amin’ny fiangonana. Fa ny  olona tsirairay avy dia manana zavatra efatra isafidianany. Ho arak’izao tontolo izao. na araka ny nofo, na hanaraka ny fomban-devoly na handeha araka ny Fanahy. 

			Manana anjara toerna lehibe ireo mpandraharha amin’ny tontolon’ny fandraharahana. Manana anjara toerna lehibe ireo dokotera amin’ny tontolon’ny fahasalamana fa any ampiangonana, ireo olona ara-panahy no manana toerana lehibe. Ny apostoly Paoly dia  nanoratra ny taratasiny ho an’ny olona ara-panahy ihany satria ny olona ara-panahy ihany no nahafantatra izay nolazainy na avy amin’Andriamanitra na tsia.  “Raha misy manao azy ho mpaminany, na ho MANANA FAHAIZAM-PANAHY, dia aoka ho fantany tsara fa didin’ny Tompo ny teny izay soratako ho aminareo.” (1 Korintiana 14: 37). 

			Mila mibanjina ny ho tonga olona ra-panahy ianao izay miaina eo amban’ny fitaoman’ny Fanahy Masina. Ny fitaomana mamy ataon’ny Fanahy Masina no hanodina anao ho ara-panahy. Eo an-danin’izany, raha tsy miaina eo ambanin’ny fitaoman’ny Fanahy Masina ianao dia handeha tanteraka eo ambanin’ny fitaomana hafa.

			 Araka izao Tontolo izao, Araka ny nofo na Araka ny Devoly!

			Na ianao ho arak’izao tontolo izao na ianao mandeha araka ny nofo na ianao mandeha araka ny devoly. Tsy sarotra ny mamantatra ny olona araka izao tontolo Izao, araka ny nofo na ny araka ny devoly. Hitantsika eny rehetra eny izy amin’ny fotoana rehetra. Raha tokony ho ara-panahy ny Kristiana dia maro aminy no araka izao tontolo izao, araky ny nofo na araka ny devoly! 

			Toy Inona ny Olona Araka ny nofo?

			Ny araka ny nofo dia voagejan’ny retsiny sy ny fihetseham-pony. Manaraka ny faniriany izy ary manenjika izay rehetra hitany sy jereny. Ny olona araka ny nofo dia mihinana be, matory be, manao firaisana ara-nofo be dia tia manaraka ny fahafinaretana izay misy eo. Maro ny tanora no manomboka ny fiainany manaraka fotsiny ny fahatsapan’ ny nofo. Ny toeram-pandihizana, ny alim-pandihizana sy ny fetifety dia feno olona mandihindihy  sy manaraka ny filan’ny nofony amin’ny faratampony. Ny Mpivarotra sy mpividy ary ny mpampiasa zava-mahadomelina dia manaraka ny filany ho amin’ny faharavany  

			Ny olona araka ny nofo dia miady hahalala an’Andriamanitra satria sarotra ny mahafantatra olona izay tsy hitanao.  

			Ny olona araka ny nofo dia miady hahalala an’Andriamanitra satria sarotra ny mahafantatra olona izay tsy hita vantana.. Andriamanitra dia fanahy. 

			Ny olona araka ny nofo dia miady hahalala an’Andriamanitra satria sarotra ny mahafantatra olona izay tsy mamaly fanontaniana sy tsy miteny. 

			Ny olona araka ny nofo dia miady hahalala an’Andriamanitra satria sarotra ny mahafantatra olona amin’ny alalan’ny solon-tenany. 

			Ny olona araka ny nofo dia miady hahalala an’Andriamanitra satria sarotra ny maka sary an-tsaina olona izay tsy mitovy aminao.

			Ny olona araka ny nofo dia miady hahalala an’Andriamanitra satria sarotra ny mahafantatra olona izay tsyazonao tsapaina. 

			Ny olona araka ny nofo dia miady hahalala an’Andriamanitra satria sarotra ny mahafantatra olona izay tsy azonao henoina ny feony. 

			Ny olona araka ny nofo dia miady hahalala an’Andriamanitra satria sarotra ny mahafantatra olona izay tsy mbola nihaonanao. 

			Ny olona araka ny nofo dia miady hahalala an’Andriamanitra satria sarotra ny mahafantatra olona izay misitery ny momba azy.

			Toy Inona ny Olona Araka izao Tontolo izao?

			Ny olon’izao tontolo izao  dia mametraka ny fijeriny eto an-tany. Maro ny olona arak any nofo no manova ny vantany ho tonga ilay endrik’olona izay everiny fa tsaratsara kokoa. Ireny  olona arak any fahatsapan’ny nofo ireny dia miova ho olona manana fisainana araka izao tontolo izao.  Ny  olona araka izao tontolo izao dia tsy manana erireritra momba ny Lanitra na ny Helo. Tsy mahita fianana ankoatr’ity eto an-tany ity izy. Ny fikasany sy ny fialam-boliny rehetra dia mampiseho ny tsy fahaizany mitsinjo lavitra sy ny fahajambany ny amin’ireo zavatra maharitra mandrakizay. Tsy mieritreritra fitsarana ny olona toy izany; fa ny fihetsiny sy ny asany dia haseho sy haharihary ary handoha ny vidin’ny otany izy.    

			Maro amin’ireny filoha sy praiministra izay toa mendrika ireny no fijery azy ary nianatra tany Oxford, Cambridge, Harvard, sns, …no niaina fiainana adala tamin’ny tanora, nandray zava-mahadomelina, nisotro sy nifoka tsy nijanona. Niova tamin’ny maha olona arak any nofo azy izy ary nanjary ho olon’izao tontolo izao. Olona mendri-kaja ny fijery azy ary lavitry ny androny taloha tamin’izy araka ny nofo. Fa lazaiko anao fa maro amin’izy ireny no olon’izao tontolo izao kokoa noho ny araka ny nofo, tsy misy resaka momba ny mandrakizay. 

			Amin’ny maha Kristiana anao, ny tanjonao dia ho tonga ara-panahy. Tsy mahazo miaina araka izao tontolo izao ianao, araka ny nofo na araka ny devoly. 

			Toy Inona ny Olona Araka ny Devoly? 

			Ny olona araka ny devoly dia ny fanahy ratsy no mahataona azy amin-kery. Ny tsy mpino rehetra dia voataonana’ny fanahy ratsy daholo. Na izany aza dia misy ny tsy mpino miteny sy manao zavatra eo ambany fitaoman’ny fanahin-demony  bebe kokoa noho ny sasany..  

			Maro ny olona no  nahazo ny mari-pahaizana tamin’ny fiainana araka ny nofo ary arak’izao tontolo izao ary manomboka mitady ny tena dikan’ny fiainana hafa. Mampalahelo fa manomboka mahita fanahy tsy izy izy. 

			Ny Kristiana tsy ara-panahy dia afaka manokatra ny tenany ho amin’ny fitaoman-demony. Isak’izay misokatra amin’ny zavatr’izao tontolo izao sy ny arak any nofo ianao dia mihanjahanja amin’ny fanahin-demony.  

			Toy Inona ny Olona Ara-panahy? 

			Ny Olona ara-panahy dia efa niala tamin’ny fitaoman’ny nofo, fitaoman’izao tontolo izao sy ny fitaoman-demony. Tena azo antoka fa ny olona ara-panahy dia tsy araka izao tontolo izao, tsy araka nofo sy tsy manana fomban-devoly. 

			Ny olona ara-panahy dia mitondra ny vokatry ny fanahy izay porofon’ny fitaomana naharitra ela nataon’ny Fanahy Masina. 

			Ny olona ara-panahy dia olona efa niaina teo ambany fitaoman’ny Fanahy Masina. Rehefa teo ambanin’ny fitaoman’ny Fanahy Masina nandritra ny fotoana lava ianao dia tonga ara-panahy. 

			Ny olona ara-panahy noho  izany dia Kristiana matotra

			.  Ny olona ara-panahy dia misy fomba hafakely ny firesaka aminy.  Hoy Paoly, “Ary izaho, ry rahalahy, tsy nahazo niteny taminareo tahaka ny amin’izay araka ny Fanahy, fa tahaka ny amin’izay mbola nofo, dia tahaka izay mbola zaza ihany ao amin’i Kristy.

			Ronono no nomeko anareo, fa tsy ventin-kanina, satria tsy mbola natanjaka ianareo; eny, mbola tsy matanjaka mandraka ankehitriny aza,

			fa mbola araka ny nofo ihany ianareo. Fa raha misy fialonana sy fifandirana eo aminareo, tsy araka ny nofo va ianareo ka mandeha araka ny fanaon’ny olona?” (1 Korintiana 3:1-3).

			Tena izany, ny vokatry ny fanahy dia vokatry ny fanarahana ny fanahy. Vokatry ny fitaomana naharitra ela nataon’ny Fanahy Masina izany.  Fitiavana, fifaliana, fiadanana, fahari-po, famoram-panahy, fahononam-po, fanetren-tena dia porofon’ny fanarahana ny fanahy daholo. Ny fisarahana sy ny ara-nofo, dia porofon’ny ara-nofo, maha izao tontolo izao sy ny fitaoman’ny demony. 

		


		
			
Toko 3



			
Ny Fitaomana Mamin’ny Fanahy Masina amin’ny Fahalalanao an’Andriamanitra



			Tena kely ny fantatsika momba an’Andriamanitra. Tsy hita maso Andriamanitra fa ny porofo fa misy Izy dia manodidina antsika avokoa. Ny fahalalanao an’Andriamanitra dia mihalalim-paka amin’ny fomba tena izy noho ny fanatrehany sy ny herin ‘ny Fanahy Masina.  Ny Fanahy Masina no tena ilaina amin’ny fahalalana an’Andriamanitra.  

			Ny fahalalanao Fizika, Simia na Biolojia dia tsy miankina amin’ny Fanahy Masina. Ny fahalalanao ny Simia dia miankina amin’ny fahatakaranao ny fahamarinana izay nampianarina ary nazavaina taminao. Arakaraka ny mahalojika anao, no hahatakaranareo Matematika, Tantara sa Psikolojia. Kanefa ianao tsy afaka mahafantatra an’Andriamanitra amin’ny alalan’ny fizotry ny lojika, na fampiasana ny saina. Hahalala an’Andriamanitra ianao noho ny fanampian’ny Fanahy Masina. Tsy afaka hahalala na inona na inona momba an’Andriamanitra, ianao raha tsy Izy no manampy anao. Izany no antony tsy maintsy hangatahanao ny herin’ny Fanahy Masina hitarika anao isaky ny mamaky ny Baiboly na mihaino ny hafatra ianao. Raha tsy misy ny fitarihan’ny Fanahy Masina dia tsy hahatakatra ny ankamaroan’ny zavatra ao amin’ny Baiboly  ianao.

			Tsaroanao ve tamin’ny nanontany an’i PeteraJesosy hoe, “Ataon’ny  olona ho iza moa aho?” Dia nanontany an’i Petera Izy, “Iza no  Ilazanao ahy?”  Rehefa nilaza i Petera fa i Jesosy no Kristy, Fantatr’i Jesosy fa ny Fanahin ‘Andriamanitra Izay tsy hita maso dia nanambara zavatra manokana tamin’i Petera. Dia nanohy fifandraisana akaiky kokoa tamin’i Petera Jesosy satria fantany fa Andriamanitra dia efa niasa tao amin’i Petera, ary nanome azy ny karazana fahalalana sy ny fahazavan-tsaina izay nananany.

			Hitanao, ny zaza dia mety mahita fahagagana, fanasitranana, fananganana ny maty, famoahana demonia, sy fitoriana mahery ary fampianarana, nefa mbola tsy mahalala an’Andriamanitra. Tsy efa nahita ve ianao zanaka pasitora sasany mipetraka eo ambany fampianarana ny Tenin’Andriamanitra an-taonany maro, fa rehefa miha-lehibe tsy mino ny Tenin’Andriamanitra? Mahafantatra aho zanaka mpitandrina lehibe izay nanambara ny tenany ho tsy mino an’Andriamanitra. Tsy ny fampianarana sy ny fitoriana tsy tapaka ny fahamarinana no manova fo ny olona iray. Ny fitaomana mahery vaikan’ny Fanahy Masina no manalefaka ny fon’ny zaza, ary mampody azy amin’Andriamanitra. Izany no mahatonga antsika hangataka ny Fanahy Masina mba  ho avy, hitaona sy hikasika ny ankizy. Ny Fanahy Masina no manalefaka ny fo, ary mahatonga azy ireo hino an’Andriamanitra sy ho tia an’Andriamanitra,

			Ny fahalalanao manokana an’Andriamanitra sy ny haavon’ny fanambarana mikasika ny asa fanompoana dia miankina tanteraka  amin’ny fahalalana omen’ny Fanahy Masina anao. Raha tsy misy ny fitarihan’ny Fanahy Masina dia ho kely ny fantatrao momba an’Andriamanitra sy ho takatrao momba an’Andriamanitra. Izany no nahatonga an’i Jesosy namaly ny filazan’ny Petera ka nanao hoe: “ Tsy nofo aman-dra no naneho anao izany.” Azo lazaina ihany koa hoe, na olombelona na ezaka olombelona dia tsy hahatonga anao hahafantatra na hahatakatra fanambarana ara-panahy lehibe toy izany.

			Ao amin’ny Baiboly manontolo, ny Soratra Masina dia mazava fa ny Fanahy Masina no mahatonga antsika hahalala an’Andriamanitra, hahatakatra ny Tenin’Andriamanitra sy hahafantatra ny marina.

			Ahoana no  fitaoman’ ny Fanahy Masina anao mba halalanao an’Andriamanitra

			1.	Ny Fitantanan’ny Fanahy MaSina ho amin’ny Marina: Eo ambanin’ny fitaomana mamy ataon’ny Fanahy Masina dia voatarika ho amin’ny marina  sy ny zava-misy ianao rehefa mamaky ny Baiboly. 

				Fa raha tonga ny Fanahin’ny fahamarinana, dia Izy no HITARI-DALANA ANAREO HO AMIN’NY MARINA REHETRA; fa tsy hiteny ho Azy Izy, fa izay ho reny dia holazainy avokoa; ary ny zavatra ho avy aza dia hambarany aminareo.

